En helårsdyne er, som navnet antyder, en dyne du kan benytte dig af hele året. Helårsdyner er i sær ideelle, hvis dit soveværelse holder nogenlunde samme temperatur uanset årstid, og du derfor ikke har behov for at udskifte dynen. Er du typen der har det meget varmt om natten, kan det også være en fordel at bruge en helårsdyne i stedet for en vinterdyne i de kolde måneder. Helårsdynen er mere fyldig end en sommerdyne, men er heller ikke ligeså varm som en vinterdyne, og har ofte en fyldvægt på 600 gram.